"चल बता तँ घर्षण बलक दिशा की होइ छै ? . . . रै गोलू तूँ किए ने कहलें ? तोहर उत्तर एकदम गलत छलौ । . . . चल किताब पढ़ तँ. . . आहि रौ बा तोरा तँ पढ़ैयो नै आबै छौ गोलू । एना किए ? " शिक्षकक प्रश्न सूनि एकटा दोसर छात्र बाजल "सर, एकर मम्मी आ पापा मास्टर छै तेँ । " शिक्षक अकचका गेल "एँ रौ एहिसँ एकर पढ़ाइकेँ कोन लेना-देना छै ? " ओ छात्र झट दऽ बाजल "सर जी, एकर मम्मी आ पापा सदिखन बैसले रहै छथि । अपन ड्युटी सहीसँ नै करै छथि, तकरे प्रभाव एकरापर पड़लै अछि । इहो अपन ड्युटी मने पढ़ाइ ठीकसँ नै करैत अछि । "